NaiveNeuron/SloPal huggingface dataset:
Mičovský, Ján, poslanec NR SR (2013-09-17):
Ďakujem za slovo, vážená pani podpredsedníčka. No, začnem poďakovaním a priamou reakciou na pána poslanca Číža. Viete, pán poslanec, ak by som sa raz mal za niečo hanbiť v tejto sieni zákonnosti, tak naozaj, ak sa mi to teda takto udeje, tak sa budem úprimne hanbiť za to, že by som ja sám tu sa chcel nejakým spôsobom sebaprezentovať. Viete, ja už mám dosť rokov na to, aby som takouto manierou netrpel, aj keď možnože vek nie je to najdôležitejšie, ja som si vedomý toho, čo ma dostalo do tejto siene, a hlásim sa k tomu, že nielen lesníctvo, ale boj s korupciou je vec, ktorá ma bytostne zaujíma. Vôbec som nie odborník na históriu korupcie, súhlasím s vami, že je taká stará ako ľudstvo sama, ale moje životné skúsenosti z pracovísk, kde som spôsobil, sú tie, že ak sa neurobia zásadné kroky na tomto poli, tak my môžeme tu prijať veľa nádherných zákonov, len budú nám chýbať zdroje na to, aby sme ich mohli uviesť do života. A preto chcem vás poprosiť, naozaj poprosiť, a nielen vás, ale všetkých v tejto sieni, aby sme tejto téme dali úplne bez váhania poradové číslo jedna. Totižto nás korupcia neoberá len o obrovské prostriedky, ktoré nám všade chýbajú. Nás predovšetkým oberá o vieru v to, že štát môže fungovať lepšie a spravodlivejšie. Ja vôbec nevolám po tom, aby sme na štadiónoch zavádzali čínsky model, aj keď v niektorých prípadoch by to vôbec nebolo od veci, ale nie som krvilačný. Ja len prosím, aby sme z najvyšších úst, a to sme aj my tu 150 a 15 členov vlády a nad nami všetkými pán prezident, aby sme jasne povedali, že ľudia, ktorí bojujú proti korupcii, a to je predmetom zákona pána poslanca Figeľa, požívali našu úctu, a že urobíme nie všetko, ale všetko, čo je v našich silách, aby... (Prerušenie vystúpenia časomerom.)
Hrnčiar, Andrej, podpredseda NR SR (2016-09-07):
S reakciami na faktické poznámky pani ministerka.
Štefunko, Ivan, poslanec NR SR (2024-10-23):
Vážení kolegovia a kolegyne, vidím, že všetci ste ma tu uháňali, aby som rozprával krátko, a budem kolegiálny, ukážem vám, ako sa to robí. Takže viem, že sa všetci ponáhľate. Skrátim to. Ja som strašne rád, že konečne je tu zákon, o ktorom vieme s plným svedomím akože hlasovať za, a v zásade nedá mi nepovedať, že pán Vážny v zásade plní skoro do bodky predvolebný program Progresívneho Slovenska. A to nie, a dúfam, že ho nevylúčite, lebo to by bolo škoda, lebo konečne nejaký progresívny, prozelený zákon, ktorý ide v línii Európskej únie, hospodárskych záujmov Slovenskej republiky, a dokonca v týchto konsolidačných dobách pomôže mnohým ľuďom podnikateľom si ušetriť peniaze na to, alebo spôsobom, aby si vyrábali svoju energiu sami a aby mohli podporiť svoje podnikanie. Možno len na záver teda, keď som už v takom krátkom konaní, bol som dneska na stretnutí hospodárskeho výboru s pánom Holjenčíkom, ktorý vysvetľoval, ako je vlastne zelená energia proti našim záujmom, respektíve že to musíme robiť v opatrnom móde, na rozdiel od všetkých ostatných krajín, ktoré to robia zle. To znamená, že v Rakúsku sa oplatia veterné turbíny, od Čunova až po Jarovce sa neoplatí a potom v Maďarsku sa to zase oplatí. Ďakujem veľmi pekne. Toto je kolegialita. (Potlesk.)
Paška, Pavol, predseda NR SR (2012-12-05):
Ďakujem. Poprosím spravodajcu, aby to vzal na vedomie. Ešte pán poslanec Valocký.
P. Paška, predseda NR SR: (2008-04-08):
Chcem vás zároveň požiadať, keďže s týmto návrhom súvisel aj návrh novely zákona  o poslancoch, aby sme zvážili, keďže už pri rozprave som rešpektoval názor pána poslanca  Lipšica, že zákon, ktorý podľa mňa je platný a obsahuje ustanovenia, na základe ktorých dokonca existujeme hlavne v rozsahu práv a povinností, obsahuje aj niekedy, ťažko povedať,  či tragikomické alebo komické ustanovenia, aby sme sa dohodli, že nebudeme o ňom hlasovať. Ale zajtra by som zvolal poslanecké grémium, kde by som sa pokúsil vás presvedčiť, aby sme tento návrh zákona postúpili do druhého čítania a v rámci neho na základe  politickej dohody naprieč všetkými poslaneckými klubmi upravili ho tak, aby  naozaj  spĺňal predpoklady a obsahoval paragrafové znenia, ktoré nevyhnutne potrebujeme na výkon mandátu poslanca. Ale, hovorím, je to na základe rozhodnutia a dohody, konsenzu všetkých politických klubov. Čiže sťahujem návrh na ústavnú novelu, zrušenie imunity. A chcem požiadať, aby sme nehlasovali o návrhu novely zákona o poslancoch, aby sme sa zajtra,  termín na to ešte ručím, stretli na grémiu a pokúsili sa nájsť zhodu. Ak nedospejeme k zhode, že tento postup vyhovuje, aby sme v druhom čítaní návrh zákona o poslancoch upravili konsenzuálne podľa našich potrieb, samozrejme, ho stiahnem. Ďakujem pekne.
Kočiš, Eduard, poslanec NR SR (2022-05-03):
Veľmi pekne ďakujem, pán predseda. Pán kolega Faič, ako naozaj skúsený a starý harcovník v tejto snemovni ste zhodnotil celú stránku procesnej, ale aj procedurálnej moci, pretože takýto precedens, o ktorom tuná rokujeme už od štvrtku minulého týždňa, je naozaj značným politickým mementom a môže na dlhé roky veľmi negatívne ovplyvniť celý chod celej politickej kultúry nielen tuná v pléne Národnej rady Slovenskej republiky, ale v spoločnosti celkovo. Naozaj som očakával od poslancov vládnej koalície, že k takejto zložitej procedúre a k takejto veľmi ošemetnej situácii sa postavia naozaj zodpovedne, postavia sa čelom, ale ich nieže minimálny, skoro žiaden záujem vystúpiť či už v rozprave alebo faktickou poznámkou k tejto prerokovávanej téme, resp. k tomuto prerokovávanému bodu, je toho naozaj iba takým jednoduchým súhlasom, že v podstate vlastný názor nemáme, ale vlastný názor sme si utvorili, pretože to máme v popise práce, resp. v nejakom manuáli. Toto chcem naozaj veľmi zodpovedne a naozaj kultivovane ohodnotiť prístup celého poslaneckého klubu SME RODINA, pretože už ako pán predseda Kollár sa vyjadril, že v tejto záležitosti má úplne jasno a poslanci SME RODINA budú mať naozaj voľnú ruku pri tomto hlasovaní a verím, že sa všetci rozhodnú naozaj zodpovedne a nebudú mať krvavé oči pri stíhaní politika opozičnej strany. Dúfam, že aj mnohí koaliční poslanci, ktorí sú buď nejakým spôsobom nalomení alebo nejakým spôsobom ich dôvera v tento proces je značne naštrbená, budú postupovať podobne a naozaj nebudeme pozerať na politika len preto, že si vykonáva svoju politickú prácu tvrdo, hrdo a zodpovedne, ale budeme sa naozaj snažiť pozerať na celý tento proces nie ako na konštrukciu.
P. Paška, predseda NR SR: (2008-05-21):
(Hlasovanie.) 143 prítomných, 81 za, 54 proti, 7 sa zdržalo, 1 nehlasoval. Návrh sme schválili.
Žiga, Peter, podpredseda NR SR (2024-05-14):
Dávam hlasovať o bode 5 pani poslankyne Jaurovej. (Hlasovanie.) 125 prítomných, 47 za, 69 proti, 9 sa zdržalo. Návrh sme neschválili.
Hrnčiar, Andrej, podpredseda NR SR (2018-05-25):
Páni poslanci, poprosím vás, kto nechce počúvať, tak môže opustiť rokovaciu sálu. Poprosím vás, kľud.
P. Paška, predseda NR SR: (2008-02-12):
Pani poslankyňa Vaľová.
Ďuriš Nicholsonová, Lucia, podpredsedníčka NR SR (2018-05-24):
Pán poslanec Baránik s faktickou.
M. Maďarič, minister kultúry SR: (2009-02-04):
Predložený návrh zákona prináša zlepšenie podľa môjho názoru legislatívneho prostredia v oblasti ochrany pamiatkového fondu. Zákon o ochrane pamiatkového fondu v období svojho vzniku znamenal pozitívny posun v legislatíve, keď nahradil už zastaraný zákon Slovenskej národnej rady o štátnej pamiatkovej starostlivosti. Zákon priniesol predovšetkým transformáciu Pamiatkového ústavu na Pamiatkový úrad, ktorý vychádzal z Koncepcie transformácie verejnej správy. Upravil systém kompetencií orgánov štátnej správy a samosprávy, stanovil práva a povinnosti vlastníkov národných kultúrnych pamiatok. V roku 2005 bol zákon novelizovaný novelou stavebného zákona, ktorá doň vniesla niekoľko nesystémových prvkov. Uplynulé roky od nadobudnutia účinnosti zákona preverili tento zákon a priniesli aj skúsenosti, vďaka ktorým predkladám jeho novelizované znenie. Predmetom návrhu zákona je predovšetkým spresnenie a doplnenie kompetencií orgánov štátnej správy, úprava podmienok nakladania s archeologickými nálezmi, zákaz ich nelegálneho získavania a neoprávnenej držby, zvýšenie pokút v prípade protiprávneho konania (Naozaj ideme so zásadným zvýšením. Doteraz je pokuta za poškodenie tá maximálna národnej kultúrnej pamiatky, 1 mil. Sk. A zvyšujeme to na 1 mil. eur čiže tridsaťnásobne, pretože iste ste zaznamenali aj v poslednom období, ako vlastníci národných kultúrnych pamiatok vedomí si toho, že dokážu, najmä tí bohatí, zvládnuť takú pokutu, tak národné kultúrne pamiatky nešetrili.) Ďalej je to problematika ukladania archeologických nálezov. Tá sa komplexne rieši po prvýkrát v súčasnosti s pred chvíľou predkladaným novým zákonom o múzeách a galériách. Návrhu zákona predchádzalo rozsiahle pripomienkovanie odborných organizácií z rezortu kultúry a jeho návrh sa opieral, ako som sa to snažil aj uviesť, predovšetkým o skúsenosti z aplikačnej praxe. Schválením predloženého návrhu zákona umožníme účinnejšie ochrániť pamiatkový fond, ktorý je významnou súčasťou nášho kultúrneho dedičstva. Ďakujem.
Hrnčiar, Andrej, podpredseda NR SR (2019-02-06):
Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Prerušujem rokovanie o tomto bode programu a zároveň vyhlasujem prestávku. Budeme pokračovať o 14. 00 hodine. (Prerušenie rokovania o 12.00 hodine.) (Pokračovanie rokovania o 14.00 hodine.)
P. Paška, predseda NR SR: (2009-09-10):
(Hlasovanie.) 131 prítomných, 78  bolo za, 53 sa zdržalo. Návrh sme postúpili do druhého čítania.
Jurinová, Erika, podpredsedníčka NR SR (2014-10-17):
Prosím vás, už naozaj nevykrikujte. (Reakcia z pléna.) Došlo k ospravedlneniu. Páni poslanci, naozaj vás prosím o kľud v sále. Nech sa páči, pán minister.
Cicoň, Antonín, poslanec NR SR (2012-10-16):
Vážená pani predsedajúca, pani poslankyne, páni poslanci, dovoľte mi, aby som vás informoval o obsahu spoločnej správy k vládnemu zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov, tlač 193. Národná rada Slovenskej republiky uznesením z 12. septembra 2012 č. 181 pridelila vládny návrh zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci, na prerokovanie týmto výborom: ústavnoprávnemu výboru, výboru pre verejnú správu a regionálny rozvoj. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali schváliť: Ústavnoprávny výbor Národnej rady Slovenskej republiky uznesením z 9. októbra 2012 č. 102 a Výbor Národnej rady Slovenskej republiky pre verejnú správu a regionálny rozvoj uznesením z 11. októbra 2012 č. 36. Z uznesení výborov Národnej rady Slovenskej republiky pod bodom III tejto správy vyplývajú štyri pozmeňujúce a doplňujúce návrhy. Sú uvedené v časti IV spoločnej správy. Gestorský výbor odporúča o pozmeňujúcich a doplňujúcich návrhoch uvedených pod bodom 1, 2, 3 a 4 hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 514/2003 Z. z. o zodpovednosti za škodu spôsobenú pri výkone verejnej moci a o zmene niektorých zákonov v znení neskorších predpisov (tlač 193), uvedených pod bodom III tejto správy a stanovísk poslancov gestorského výboru vyjadrených v rozprave podľa § 79 ods. 4 písm. f) rokovacieho poriadku Národnej rady Slovenskej republiky odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky o prerokovaní vládneho návrhu zákona bola schválená uznesením Ústavnoprávneho výboru Národnej rady Slovenskej republiky dňa 16. októbra 2012 č. 113. Týmto uznesením výbor zároveň poveril mňa ako spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, prosím, otvorte rozpravu.
Baránik Alojz, poslanec NR SR (2016-09-21):
Ďakujem. Pán predsedajúci, v rozprave vystúpil jeden poslanec a nebol podaný žiaden návrh, preto vás prosím, aby ste dali hlasovať o tom, že Národná rada prerokuje tento návrh zákona v druhom čítaní.
S. Kahanec, poslanec: (2007-04-13):
Ďakujem pekne.
M. Sabolová, poslankyňa: (2006-12-12):
A čo sa týka jeho vystúpenia, keď hovoril, aký je ideálny štátny rozpočet. Áno, to som povedala aj v závere môjho vystúpenia pri zdravotníckej kapitole, že absolútne čísla sú možno naoko veľmi dobré, ale to, čo je vnútri, v rozpočte, je to taká dobre časovaná bomba, príp. menšia výbušnina, ktorú tam po odhlasovaní takéhoto rozpočtu dáte, pretože niekoľko miliárd chýba na pokrytie vecí, ktoré ste sľúbili na to, aby ste mohli hovoriť, pán predseda, ako ste začali svoje vystúpenie, že tento návrh rozpočtu je sociálny.
P. Hrušovský, predseda NR SR: (2003-01-21):
Dovoľte mi, aby som na dnešnom rokovaní Národnej rady Slovenskej republiky privítal prezidenta Slovenskej republiky pána Rudolfa Schustera, predsedu vlády Slovenskej republiky pána Mikuláša Dzurindu, členov vlády, predstaviteľov diplomatického zboru členských štátov Európskej únie, ako aj ďalších hostí. (Potlesk.) Schôdzu som zvolal za účelom prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky o vyhlásení referenda o vstupe Slovenskej republiky do Európskej únie. Iniciovaním referenda chcú politické strany a politické hnutia zastúpené v Národnej rade dať možnosť občanom, aby sa k otázke vstupu Slovenskej republiky do Európskej únie vyjadrili priamo. Prosím vás, vážené panie poslankyne, páni poslanci, aby ste sa pre zistenie prítomnosti počtu poslancov na schôdzi Národnej rady prezentovali. Prítomných je 134 poslancov. Národná rada je schopná uznášať sa. Na 6. schôdzi Národnej rady Slovenskej republiky overovateľmi budú poslanci Eduard Kolesár a Ľubica Navrátilová. Náhradníkmi poslanci Jozef Šimko a Maroš Kondrót. Podľa § 23 ods. 3 zákona o rokovacom poriadku o ospravedlnenie svojej neúčasti na dnešnom rokovacom dni požiadali písomne páni poslanci Hopta a Ľubomír Vážny. Na zahraničnej služobnej ceste je pani poslankyňa Belohorská. Podľa § 24 ods. 1 zákona o rokovacom poriadku je navrhnutý program 6. schôdze s jediným bodom programu, ako ste ho dostali v pozvánke. Pristúpime teraz k schvaľovaniu návrhu programu 6. schôdze. Pýtam sa prítomných pánov poslancov, či má niekto doplňujúce alebo pozmeňujúce návrhy k programu 6. schôdze Národnej rady, ako ho máte uvedený v pozvánke. Konštatujem, že nie je to tak. Pristúpime k schvaľovaniu programu. Prosím, prezentujme sa a hlasujme. (Hlasovanie.) Prítomných je 142 poslancov, za 141, proti 1. Konštatuje, že program 6. schôdze Národnej rady Slovenskej republiky sme schválili. Teraz poprosím pána podpredsedu Národnej rady Bélu Bugára, aby viedol ďalšie rokovanie 6. schôdze Národnej rady.
Mizík, Stanislav, poslanec NR SR (2017-04-04):
Ďakujem za slovo. Pán Sopko, je to dvojsečná zbraň. Deklaračný cieľ zákona, ktorým je prispieť k väčšej elektronizácii a informatizácii škôl a ich odbremenenie od zbytočnej byrokratickej záťaže, neberie ohľad na nutnosť neustále prispôsobovať a inovovať elektronickú formu, pretože súčasná elektronická forma v dnešnom rýchlom slede vývoja technológií už v blízkom časovom horizonte bude zastaralá, viď cédečká. Pán Sopko, staré dobré byrokratické papiere, ktoré v archíve vydržali desaťročia, chcete vymeniť za byrokratickú elektronickú formu, ktorá bude musieť nevyhnutne už v krátkodobom, v krátkodobom časovom horizonte neustále sa prispôsobovať novým technológiám. Poviem vám príklad. Bol som archivár na mojej škole. Boli tam papiere od roku 1922, najmenší problém nebol. Boli to tri skrine plechové a všetko bolo v poriadku. A keď ste aj hovorili, že bude to elektronicky, ale potom sa to vytlačí v listinnej podobe, tak potom, kde sa ušetrí na tých lesoch v tonách papiera? Ďakujem za slovo.
Glváč, Martin, podpredseda NR SR (2017-04-06):
Ďakujem. S faktickými poznámkami traja. Ukončujem možnosť prihlásiť sa. Pán poslanec Marosz.
Budaj, Ján, minister životného prostredia SR (2021-10-21):
Ste vítaný, pán poslanec. My netrpezlivo naozaj čakáme na výsledky spomínaného auditu. Ide o križovatku, buď teda sa pokúsime to dielo dokončiť s tými, ktorých vybrala predošlá garnitúra, a pokúsime sa napraviť to, čo nám očividne sa zdá, že nebolo dobre urobené. Alebo, a to by bola pre mňa nevítaná okolnosť, budeme nútení vyhlásiť novú súťaž. To by bol veľmi spochybnený ten termín 23, aj keď možno by nám, možno by nám súťaž priniesla pružnejšie a rýchlejšie spôsoby vytvorenia ISOH-u. Ťažko povedať. Isté je, že už v tejto chvíli stále pokračuje na pôde ministerstva diskusia s odborníkmi o odpadovom hospodárstve, napríklad o frekvencii toho hlásenia, kde na to, aby sme znížili aj pre budúcnosť, lebo administratívna záťaž nemusí byť iba papierová, iste vnímate, že treba diskutovať o tom, či to hlásenie má byť, akej má byť frekvencie. Na to, aby sme dobre rozpoznali vývoj jednotlivých prúdov odpadu, by podľa mojej mienky stačilo aj štvrťročné hlásenie, najmä pri malých prevádzkach alebo nejakých službách, pretože tie zaťažovať povedzme každodenným alebo mesačným hlásením týchto odpadov by za týchto okolností nebolo nevyhnutné. Ale zatiaľ je to vo veci skúmania teda auditu.
B. Bugár, podpredseda NR SR: (2006-02-02):
Pani poslankyňa Angyalová.
Hladký, Pavol, poslanec NR SR (2011-11-30):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie týmto výborom Národnej rady Slovenskej republiky: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, výboru pre ľudské práva a národnostné menšiny a výboru pre obranu a bezpečnosť. Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do tridsatich dní a gestorskému výboru do tridsatich dvoch dní od prerokovania návrhu zákona v Národnej rade Slovenskej republiky v prvom čítaní.
Glváč, Martin, podpredseda NR SR (2018-10-18):
S reakciou, pani poslankyňa Kiššová, nech sa páči.
Bugár, Béla, podpredseda NR SR (2017-02-02):
Pán poslanec Blanár, nech sa páči, môžte reagovať.
Blanár, Juraj, podpredseda NR SR (2023-05-24):
Jedna faktická poznámka na vaše vystúpenie od, vystúpenie od pána predsedu výboru Karahutu, nech sa páči.
Matovič, Igor, poslanec NR SR (2011-09-09):
Pán poslanec Burian, súhlasím s vaším názorom, že takáto zásadná zmena by sa mala chystať v spolupráci aj s opozíciou, že by to nemal byť vlastne iba nejaký koaličný výmysel a koaličný zákon, alebo teda koaličná novela zákonov, mnohých zákonov. Len so stranou SMER je ten problém, že vy iba prezentujete ochotu byť ústretoví a dohodnúť sa na niektorých veciach, ale potom, keď od vás niekto chce, aby reálne ste k niečomu pristúpili, tak už, keďže je to mimo kamier, tak už, tak nato už nepristúpite. Jednoducho hráte iba divadlo a ste čisto marketingová strana, ktorá potrebuje ľudí oblbovať tým, aká je ústretová a ako chce strašne spolupracovať a ako chce dobre pre Slovensko, ale v skutočnosti tie vaše kroky tomu nezodpovedajú. Ale ešte raz hovorím, súhlasím s tým, že takéto zásadné zmeny by sa mali vždy chystať ako v spolupráci medzi koalíciou a opozíciou, lebo nie je správne, aby takéto zmeny sa prijali a potom po zmene vlády sa znova, vzhľadom na to, že niekto má iné predstavy, opäť menili. Takže možno to by som aj trochu zase vytkol tejto novele, že sme do toho nevtiahli opozíciu, lebo by to bolo určite na prospech veci a pomohlo by to stabilite navrhovaných zmien.
Majerský, František, poslanec NR SR (2023-12-19):
Ďakujem pekne. Pán poslanec Szalay, ja som pozeral aj tú prvú rozpravu. Veľmi kvitujem, že, napriek tomu, že pani predsedníčku neuznávate a myslíte si, že by tam nemala byť, tak úrad by mal podľa vás zostať nezávislý, lebo to je dôležitá inštitúcia. A mali by sme si to uvedomiť všetci, že tu nejde o to teraz, že kto má moc, a môžme to meniť. Tento úrad chráni peniaze nás všetkých, chráni peniaze verejných poistencov a sú to peniaze, ktoré máme len jedny v slovenskom zdravotníctve, a ak sa naozaj ten úrad nebude nezávislý, tak naozaj peniaze, ktoré môžu skončiť na rozvoj nášho zdravotníctva, môžu skončiť na nejakých schránkach, ako to bolo v minulosti a na to si naozaj musíme všetci dávať pozor. Viac zdrojov v zdravotníctve mať nebudeme a bude to len horšie. Čiže takéto úrady by sme nemali brať a mali by ostať nezávislé. Ďakujem.
Grendel, Gábor, podpredseda NR SR (2022-05-10):
S faktickou poznámkou ešte pán poslanec Radovan Kazda.
Ondruš, Branislav, poslanec NR SR (2011-09-06):
Ďakujem pekne, pán predseda. Pán predseda, navrhujem rozšíriť navrhovaný program tejto schôdze a ako 97. bod programu navrhujem zaradiť prerokovanie Petície Jednoty dôchodcov Slovenska Za spravodlivú valorizáciu dôchodkov, ktorá bola odovzdaná do Národnej rady 8. augusta tohto roku. Uvedomujem si, že táto petícia nespĺňa podmienky § 133 ods. 3 rokovacieho poriadku, pretože ju podpísalo alebo bola odovzdaná s podpismi 97-tisíc občanov, ale napriek tomu, pretože sa venuje mimoriadne závažnej problematike, a to je problematika valorizácie dôchodkov, ktorá sa dotýka mimoriadne širokého okruhu občanov Slovenskej republiky, navrhujem, aby sa Národná rada rozhodla rokovať o tomto návrhu tejto petície. A samozrejme... (Prerušenie vystúpenia časomerom.)
M. Vášáryová, poslankyňa: (2007-03-28):
Dovoľte, aby som vám citovala to, čo povedala pani Štrofová včera večer v diskusii s pánom Kukanom. Povedala: „Ja si myslím, že je to tak umelo pritiahnuté za vlasy, lebo je tu stále ešte jednoznačný ťah na  NATO.“ Ešte? Počúvame dobre túto protinatovskú kampaň, ktorá tu je v tomto parlamente? Z úst poslancov SNS, HZDS aj SMER-u? Ja si myslím, že sa jasne pre všetkých, ktorí túto debatu počúvajú, črtá jasná diskontinuita slovenskej zahraničnej politiky. Nechcela by som byť vo vašej koži, vážený pán minister, ako vaša 18-ročná spolupracovníčka. Slovenská národná strana pokračuje vo svojej politike. Veď všetci, ktorí máme trochu ešte pamäť, si pamätáme, že Slovenská národná strana bola zásadne proti vstupu Slovenska do NATO. Presadzovala politiku neutrality, ktorá vystrašila Poliakov na smrť.  (Prerušenie vystúpenia časomierou.)
Grendel, Gábor, podpredseda NR SR (2022-03-17):
Vyhlasujem rozpravu za skončenú a pýtam sa pána ministra vnútra, či chce v rámci záverečného slova zaujať stanovisko. Nech sa páči.
Sárközy, Irén, poslankyňa NR SR (2018-12-06):
Veľmi pekne ďakujem za slovo. Vážený pán predsedajúci, dovoľte mi, prosím, ako určenej spravodajkyni výboru predniesť spoločnú správu výborov o prerokovaní návrhu skupiny poslancov Národnej rady na vydanie zákona o osobitnom odvode obchodných reťazcov. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného poslaneckého návrhu zákona. Národná rada uznesením č. 1441 z 23. októbra 2018 pridelila návrh na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti, výboru pre pôdohospodárstvo a životné prostredie. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. K predmetnému poslaneckému návrhu zákona výbory zaujali stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, ústavnoprávny výbor, výbor pre hospodárske záležitosti, výbor pre pôdohospodárstvo a životné prostredie. Z uznesení výborov Národnej rady uvedených v III. bode tejto spoločnej správy vyplývajú pozmeňujúce a doplňujúce návrhy uvedené v IV. bode spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 12 hlasovať spoločne s návrhom gestorského výboru schváliť. Gestorský výbor na základe stanovísk odporúča Národnej rade predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 368 z 26. novembra 2018. Týmto uznesením výbor ma zároveň poveril ako spoločnú spravodajkyňu, aby som na schôdzi Národnej rady predkladala návrhy v zmysle príslušných ustanovení zákona o rokovacom poriadku. Ďakujem pekne, pán predsedajúci, skončila som, otvorte, prosím, rozpravu.
Bublavý, Dušan, poslanec NR SR (2017-03-21):
Ďakujem za slovo. Vážený pán predseda, pani kolegyne, kolegovia, predseda Národnej rady svojím rozhodnutím, rozhodnutím č. 443 z 27. februára 2017 pridelil zákon z 2. februára 2017, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, s ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 437), doručili 23. februára 2017 na prerokovanie týmto výborom Národnej rady Slovenskej republiky: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj s tým, že ako gestorský výbor podá Národnej rade Slovenskej republike správu o výsledku prerokovania vráteného zákona vo výbore. Z rozhodnutia prezidenta o vrátení zákona z 2. februára 2017, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene, doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 437), vyplýva, prezident Slovenskej republiky navrhuje, aby Národná rada pri opätovnom prerokovaní prijala zákon s týmito pripomienkami, ktoré sú odôvodnené v častiach 2 a 3 a uvedené v časti 4 rozhodnutia prezidenta Slovenskej republiky zo dňa 22. februára 2017 č. 1793/2017 Kancelária prezidenta Slovenskej republiky, nasledovné: 1. V čl. I 5. bod znie: V § 94 ods. 1 sa vypúšťajú slová „podľa § 93 ods. 2“. 2. V čl. I sa vypúšťajú 10. bod, 12. bod a 13. bod. Doterajšie body sa primerane prečíslujú. (Ruch v sále a prerušenie vystúpenia predsedajúcim.)
K. Tóthová, poslankyňa: (2002-07-03):
J. Migaš, predseda NR SR: Pani poslankyňa, sama uznáte, že o takomto procedurálnom, to nie je procedurálny návrh, čiže ja o tom nemôžem dať hlasovať. Je to zákonná povinnosť Slovenskej televízie a Slovenská televízia, posúdiac, zváži. (Hlasy v rokovacej sále.) Pán poslanec Cuper, nech sa páči. J. Cuper, poslanec: Pán predsedajúci, ja mám procedurálny návrh, aby parlament zaviazal pána predsedu vlády Dzurindu, aby dal súhlas svojej dvornej televízii TA3, aby mohla natiahnuť káble až na druhé poschodie či na prvé, premiestniť kamery, ktoré sú aj tak inštalované dole a aby vysielala proces odvolávania pána Dzurindu, aspoň bude transparentnejší a pán premiér bude mať transparentnejšie prostredie, aby sa očistil z podozrení z korupcie a z klientelizmu, na čom musí záležať aj pánovi premiérovi. Ďakujem pekne, dajte hlasovať, pán predsedajúci. J. Migaš, predseda NR SR: Pán poslanec, nech sa páči, prezentujme sa a hlasujme, aj keď si myslím, že... Hlasujeme. (Hlasovanie.) Prítomných je 112 poslancov, za 43, proti 23, zdržalo sa 28, nehlasovali 18. Tento návrh sme neschválili. Pán poslanec Jarjabek.
J. Slabý, poslanec: (2009-04-29):
Pán predseda, dajte, prosím, hlasovať o bodoch spoločnej správy 1 až 8 a 11 až 12 spoločne s návrhom gestorského výboru uvedené body schváliť.
D. Lipšic, poslanec: (2006-12-07):
Nádejam sa, že potlesk aj zo strán poslancov vládnej koalície bude znamenať podporu tohto návrhu v hlasovaní, pretože parlament by rozhodne mal podporovať vrcholné justičné inštitúcie. Preto aj ústavnoprávny výbor schválil aj pod bodmi 5, 6 a 7 zvýšenie kapitol Ústavného súdu, Najvyššieho súdu a Generálnej prokuratúry. Ja sa v rozprave potom k tomu, samozrejme, vyjadrím, ale ak by mala byť prioritou v štáte nejaká oblasť, tak určite snaha zabezpečiť právo a poriadok. Tejto priority sa žiaden civilizovaný štát nemôže zbaviť. Takže verím, že potlesk poslancov vládnej koalície sa prejaví aj skutkom a konkrétne hlasovaním v prospech týchto pozmeňujúcich návrhov. Ďakujem.
Grendel, Gábor, podpredseda NR SR (2021-02-25):
Pán poslanec Herák.
Šrobová, Veronika, poslankyňa NR SR (2024-01-10):
Ďakujem veľmi pekne za slovo, pán predsedajúci, a ďakujem ti, Ivo, za tvoj osobitý prejav, tebe vlastný, dobre sa to počúva, ale predpokladám, že teda len nám v opozícii, lebo keby tu boli všetci poslanci a poslankyne, tak sa dozvedia určite veľa prospešných vecí pre Slovensko a ty im to aj po našich prejavoch často hovoríš, aby brali zadarmo, kým dávame. A zároveň akože sa to počúva aj zle, lebo keby tá budúcnosť bola taká, ako si nám ju ty veľakrát už aj v tomto pléne predostrel, plán budúcnosti pre Slovensko, tak to by tu bolo sveta žiť. Ale momentálne žijeme realitu, ktorá nie je dobrá a nemá ani dobrú víziu do budúcnosti. Spomínal si tu odliv mladých ľudí do zahraničia. Ja osobne mám veľmi rada tie prepočty na diaľnice a dôchodky, ktoré, ktorými dobre vysvetľuješ, aj tuto s kolegom, reálne dopady toho, kedy nechávame mladých ľudí odchádzať a už sa nevrátiť. Odliv mladých ľudí je dôležitá téma, ktorá až na výnimky a neprekvapivo teda len z nášho klubu absentuje v parlamente, namiesto toho sa tu máme baviť o amnestiách pre našich ľudí a ich ťažkom pobyte vo väzení. To, ako ja si myslím, že to, čo by sme reálne mali preberať a čo by sme tu mali reálne riešiť, sú reálne problémy ľudí na Slovensku, žijú tu tisíce rodičov, samoživiteľov, matiek aj otcov, ktorí, bohužiaľ, nebudú mať lepší život vďaka tejto novele Trestného zákona. Ďakujem.
P. Paška, predseda NR SR: (2009-02-11):
(Hlasovanie.) 141 prítomných, všetci boli za. Návrh sme postúpili do druhého čítania.
Laššáková, Jana, poslankyňa NR SR (2016-10-26):
Ďakujem pekne za slovo. Spoločná správa k tomuto návrhu zákona neobsahuje žiadne pozmeňujúce návrhy, preto pristúpime k hlasovaniu o návrhoch predložených v rozprave. Najprv budeme hlasovať o návrhoch podľa § 83 ods. 1. Pani poslankyňa Blahová a pán poslanec Viskupič podali návrh vrátiť návrh zákona na dopracovanie a pán poslanec Viskupič a pán poslanec Simon podali návrh nepokračovať v rokovaní o tomto návrhu zákona. Pozmeňujúce a doplňujúce návrhy predložili pani poslankyňa Blahová a pani poslanci Gál, Bernaťák a Kresák a budeme o nich hlasovať tak, ako o to požiadali v rozprave. Teraz, prosím, dajte hlasovať o návrhu vrátiť návrh zákona na dopracovanie.
Grendel, Gábor, podpredseda NR SR (2021-05-03):
Pán poslanec Zajačik.
Vaľová, Jana, poslankyňa NR SR (2010-09-08):
Ďakujem veľmi pekne. Ja s predrečníkom budem úplne súhlasiť. Táto koalícia nič nerobí, iba hľadá prešľapy. Samozrejme, nič nerobí, presne s tým súhlasím. Ale ja chápem, že treba kontrolovať, vážený pán kolega, ale myslím si, že vláda je tu preto, aby niečo urobila pre občanov. Pre občanov, ktorí čakajú na odškodnenie po povodniach. Pre občanov, ktorí žijú skutočne na prahu, teraz môžem povedať, biedy, pretože voda im všetko zobrala a ešte stále nie sú odškodnení. Zamyslite sa nad tým, že treba meniť regionálne rozdiely a zastavili ste diaľnice. Tak ako chcete urobiť, aby východ a západ bol prepojený, aby ľudia na východnom Slovensku mali prácu? Čiže, pán kolega, pevne s vami súhlasím. Táto koalícia nič nerobí, iba hľadá zlé niečo, čo urobila bývalá vláda. Tak vás prosím pekne, začnite už robiť, lebo ľudia na to čakajú. Ďakujem.
Hrnčiar, Andrej, podpredseda NR SR (2017-09-14):
Nech sa páči, pán poslanec Vašečka.
Laurenčík, Milan, podpredseda NR SR (2020-11-04):
Ďakujem, pán poslanec. Pred tým, ako otvorím rozpravu, prosím, zaujmite miesto pre spravodajcu. Ja otváram rozpravu, všeobecnú rozpravu, do ktorej som dostal písomnú prihlášku, tak symbolicky sa nám prihlásila k zákonu o tabakových výrobkoch pani poslankyňa Romana Tabák. (Potlesk.) Nech sa páči, máte slovo.
Hrnčiar, Andrej, podpredseda NR SR (2019-09-20):
Otváram všeobecnú rozpravu. Do rozpravy sa písomne prihlásili za klub SME RODINA pani poslankyňa Krištúfková a pani poslankyňa Gaborčáková. Nech sa páči, pani navrhovateľka, máte slovo.
Zmajkovičová, Renáta, podpredsedníčka NR SR (2013-11-27):
Faktické poznámky štyria poslanci, uzatváram možnosť prihlásiť sa. Pán poslanec Mihál.
Blanár, Juraj, podpredseda NR SR (2023-03-22):
Ďakujem, pán spravodajca. Otváram všeobecnú rozpravu, do ktorej som písomnú prihlášku neobdržal. Preto dávam možnosť prihlásiť sa ústne teraz. Kto má záujem, môže tak urobiť. Konštatujem, že nie je záujem, preto vyhlasujem všeobecnú rozpravu za skončenú a zároveň prerušujem rokovanie o tomto bode programu s tým, že sa bude hlasovať zajtra o jedenástej hodine. Ďakujem, pána poslanca Šíbla poprosím, aby ešte zotrval na svojom mieste, lebo budeme pokračovať ďalším bodom programu, to je prvé čítanie... poprosím vás o malú prestávku. (Prestávka.)
B. Bugár, podpredseda NR SR: (2004-03-11):
K. Ondriaš, poslanec: Spojené štáty darovali každému lokálnemu vojenskému veliteľovi desiatky tisíc dolárov a nákladné auto zbraní. Podľa vyjadrenia oficiálneho predstaviteľa CIA pre Wall Street Journal Spojené štáty sa snažia kontaktovať každého lokálneho veliteľa. Inými slovami, podplácajú lokálnych veliteľov Severnej aliancie, aby nebojovali medzi sebou, ale proti Talibanu. Pri stabilizácii situácie v Afganistane Spojené štáty sa spoliehajú na týchto lokálnych vojenských veliteľov, pričom rozdiel medzi vládou súčasných lokálnych vojenských veliteľov a Talibanu je veľmi malý. Obe zoskupenia sú diktátorské, fundamentalistické a nepripúšťajú modernizáciu krajiny. V deväťdesiatych rokoch v bojoch Severnej aliancie proti Talibanu obyvatelia preferovali Taliban, pretože bol ľudskejší a spravodlivejší. Pre zaujímavosť. Podľa správy OSN, Úradu o drogách a kriminalite, vďaka oslabeniu centrálnej moci miestni lokálni vojenskí velitelia dokázali zvýšiť produkciu ópia viac ako deväťkrát v porovnaní, keď tam vládol Taliban. V súčasnosti pokrývajú viac ako 77 % celosvetovej produkcie ópia. V odľahlých častiach Afganistanu sa heroín používa ako platidlo. Napr. 95 % heroínu, ktorý sa predáva v Londýne, pochádza v súčasnosti z Afganistanu. Dokonca OSN varuje, že z Afganistanu sa môže stať drogový štát, drogoví baróni budú mať oveľa väčšiu moc ako centrálna vláda. Neviem, ale mám dojem, že operácia Trvalá sloboda zabezpečuje optimálne podmienky pre výrobu a distribúciu ópia a heroínu. Pýtam sa: Takúto demokraciu pomáhame chrániť v Afganistane? Takto má fungovať Trvalá sloboda v Afganistane? Pýtam sa všetkých poslancov Národnej rady Slovenskej republiky, ktorí podporili náš vstup do NATO okrem klubu KSS: Toto je cieľ našej pôsobnosti v NATO? Neviem, zatiaľ sa zdá, že zrejme áno. Ďakujem za pozornosť.
Hrnčiar, Andrej, podpredseda NR SR (2016-09-14):
Ďakujem. Chce k rozprave zaujať stanovisko navrhovateľka? (Reakcia z pléna.) Hej? (Reakcia z pléna.) Aha. Pardon, nepočul som. Nech sa páči.
Fronc, Martin, poslanec NR SR (2014-12-12):
Ďakujem. Pán kolega Blanár, opakovali ste tu to, čo už viacerí z vašej strany povedali, že však tie banky sa mohli prihlásiť. Nuž dovoľte, odcitujem vám z Trendu č. 48: „Medzinárodné pravidlá ochrany pred praním špinavých peňazí bankám, ale aj advokátom a obchodníkom s cennými papiermi prikazujú, aby sa pri transakciách pýtali na konečného užívateľa.“ A ďalej: „Veľké banky majú dokonca pravidlá, že firmy s väzbami na tvrdé daňové raje rovno odmietajú.“ Takéto pravidlá pre Trend oficiálne potvrdili napríklad banka VÚB či Tatra banka. Ja si myslím, že je úplne jasná odpoveď, prečo sa tieto banky na takýto tender nehlásili, aj keď ho robila NDS-ka. Lebo si kládli otázku, kto je konečný užívateľ? Ďakujem. (Potlesk.)
Laššáková, Jana, podpredsedníčka NR SR (2015-12-08):
Poprosím vás, nediskutujte. Nech sa páči, pán poslanec. (Reakcie z pléna.) Pokračujte, pán poslanec, nech sa páči.
Vaľová, Jana, poslankyňa NR SR (2017-10-17):
Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 82/2005 Z. z. o nelegálnej práce a nelegálnom zamestnávaní a o zmene a doplnení niektorých zákonov v znení neskorších predpisov, tlač 662. Národná rada Slovenskej republiky uznesením č. 811 z 12. septembra 2017 pridelila predmetný návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie o predmetnom návrhu zákona v druhom čítaní vo výboroch. Predmetný vládny návrh zákona, tlač 662, prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky uvedených v bode III tejto spoločnej správy vyplývajú dva pozmeňujúce návrhy. Gestorský výbor na základe stanovísk výborov k vládnemu návrhu, tlač 662, a v ich uzneseniach uvedených pod bodom III tejto správy odporúča Národnej rade Slovenskej republiky návrh zákona v znení neskorších predpisov a pozmeňujúcich návrhov schváliť. Gestorský výbor odporúča hlasovať o návrhoch 1 a 2 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 80 z 10. októbra 2017. Týmto uznesením ma výbor zároveň poveril ako spoločnú spravodajkyňu, aby som na schôdzi Národnej rady Slovenskej republiky o rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán predsedajúci, poprosím vás, otvorte rozpravu.
Bugár, Béla, podpredseda NR SR (2016-09-12):
Ďakujem. Pani poslankyňa, chcem sa vám ospravedlniť (povedané s úsmevom), pred chvíľočkou som si nedával pozor, lebo som rozmýšľal práve na tom, čo ste hovorili o zákone o odpadoch a ten ide ako ďalší bod. A som povedal, že na vystúpenie pána poslanca. Takže na vystúpenie pani poslankyne reagoval pán poslanec Fecko. Stáva sa to aj v lepších rodinách. Takže ďakujem pekne. (Reakcie z pléna.) Takže vyhlasujem rozpravu o tomto bode programu za skončenú. Pán minister, chcete zaujať stanovisko? Nie. Pán spravodajca nie. Ďakujem pekne. Teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov a zákona č. 91/2016 Z. z., tlač 193. Pán minister životného prostredia, máte slovo. (Rokovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení zákona č. 91/2016 Z. z. , tlač 193.)
Hort, Milan, podpredseda NR SR (2010-11-30):
Ďalej pán poslanec Igor Matovič, nech sa páči.
P. Hrušovský, predseda NR SR: (2004-03-03):
Pán minister sa chce vyjadriť k rozprave. Nech sa páči.
T. Cabaj, podpredseda NR SR: (2010-03-09):
S faktickou poznámkou sa hlási pani poslankyňa Magdaléna Vášáryová. Končím možnosť prihlásiť sa s faktickou poznámkou. Pani poslankyňa, nech sa páči, máte slovo.
Bugár, Béla, podpredseda NR SR (2016-12-01):
Pán poslanec Dostál.
Jurinová, Erika, poslankyňa NR SR (2011-05-26):
Ďakujem. Pán Ondruš, ja sa tiež téme nejako nerozumiem, ale podľa mňa je úplne logické, keď sa uvažuje o riadení niektorých špecifických druhov zariadení centralizovane. Myslím si, že tým, že sa to riadenie bude takýmto spôsobom spájať, môže práve dôjsť naozaj k väčšej vzdialenosti, proste k posunutej metodike, proste všetky... Ja na tom proste negatívum nevidím. Takisto špeciálne školy ma napadli, že takisto sú pod pôsobnosťou ministerstva školstva, nie sú pod obcami, ani pod VÚC-kami. No a takisto nevidím dôvod, prečo by malo byť to riadenie drahšie. Neuvažovali ste vôbec nad tým, že ten dôvod, prečo takto sa udialo, že má určite nejaký hlbší zmysel, že určite existujú zistenia, ktoré naozaj boli tak dôležité, že sa rozhodlo vedenie všetko uskutočniť tak, ako sa rozhodlo uskutočniť. Ďakujem.
Chren, Martin, poslanec NR SR (2012-08-07):
Ďakujem veľmi pekne. Martin, ďakujem za to, že si zvlášť spomenul niektoré fakty, ktoré sú často opomínané. Jeden z nich je práve tá nespravodlivosť prvého piliera, vnútrogeneračný konflikt, ktorý je v ňom zabudovaný, medzigeneračný konflikt, ktorý vytvára. Práve tá jeho nespravodlivosť, že naozaj práve v prvom pilieri chudobní doplácajú na bohatých. Tá nespravodlivosť, že keď dvaja ľudia celý život pracujú vedľa seba, celý život majú rovnakú mzdu a jeden z nich zomrie jeden pred odchodom na dôchodok a druhý o dva dni neskôr alebo druhý žije dlhšie, tak ten prvý z toho nemá nič, zatiaľ čo ten druhý poberá významné dôchodky, neexistuje tam aspekt dedenia. Ja ale chcem, keďže je to faktická poznámka, pridať jeden nový fakt. Počuli sme dnes na tlačovej besede práve porovnávanie výnosnosti prvého a druhého piliera a ja to naozaj chápem ako obrovské priznanie predkladateľov a vlády Roberta Fica priznanie k tomu, že práve oni svojimi opatreniami ako Madejova novela, Tomanovej novely ešte predtým, ktoré napr. zaviedli akceptačné listy, sťažili konkurenciu medzi DSS-kami, spôsobili nižšiu výnosnosť druhého piliera. Prvý pilier nemá výnosnosť, prvý pilier je len o zdaňovaní, nič také tam neexistuje a je mi teda naozaj zvláštne, že sa takto nehanbia, úplne nehanebne priznať, že pripravili ľudí svojimi novelami v minulosti o výnosy v druhom pilieri a ešte sa tým teraz chvastajú. Robert Fico a jeho vláda pripravili ľudí o výnosy v druhom pilieri svojimi novelami. Tak to proste je, to je jednoducho fakt a toto treba stále zvýrazňovať.
Šípošová, Janka, poslankyňa NR SR (2015-02-10):
Ďakujem pekne za slovo. Ja by som touto faktickou poznámkou chcela len podporiť predchádzajúceho rečníka pána Šebeja, ale aj pána Osuského. Ja neviem, čo by som vedela dodať lepšie, ale hanbila by som sa, keby som nepovedala nič. Moje vedomosti zďaleka nedosahujú rozsah toho, čo vedia oni, a preto žasnem teda nad odvahou niektorých ľudí vyjadrovať sa k veciam, ktorým nerozumejú, a spochybňovať vzdelanie, rozhľad aj skúsenosť iných. Mne to pripadá, ako keby som chcela kritizovať postupy transplantácie orgánov. Prosím vás, nevyrušujte ma, pani kolegyňa. A chcem tiež povedať, že si vyprosujem, aby mi niekto podsúval, že ja chcem vojnu. Nie som ani vrah, ani samovrah a pravdepodobne nie som schopná vysvetliť, prečo si myslím pravý opak toho, o tom, kto vyvoláva konflikt, ale obávam sa, že porucha je asi skôr v prijímačoch. Ďakujem za slovo.
A. Belousovová, podpredsedníčka NR SR: (2006-12-14):
Keďže so svojimi interpeláciami vystúpili všetci písomne i ústne prihlásení, chcem sa opýtať členov vlády, či niektorý z nich chce odpovedať na interpelácie poslancov ihneď. Keďže nie, vyhlasujem tento bod programu za skončený a vyhlasujem desaťminútovú prestávku. Chcem len upozorniť, že po prestávke bude druhé kolo volieb. (Desaťminútová prestávka.) (Po prestávke.)
Grendel, Gábor, podpredseda NR SR (2021-05-13):
Tri faktické poznámky na vystúpenie pána poslanca Viskupiča. Končím možnosť prihlásiť sa s faktickými. Ako prvý pôjde pán poslanec Tomáš Taraba.
Laššáková, Jana, podpredsedníčka NR SR (2014-10-30):
Pán poslanec, zaujmite miesto určené pre navrhovateľov. Dávam slovo spoločnému spravodajcovi, predsedovi výboru pre sociálne veci poslancovi Jánovi Podmanickému, aby informoval Národnú radu o výsledku prerokovania tohto návrhu vo výboroch. Nech sa páči, pán spravodajca.
Laurenčík, Milan, podpredseda NR SR (2021-02-04):
(Zaznievanie gongu.) Vážené panie poslankyne, vážení páni poslanci, prosím o kľud v sále. Budeme hlasovať, aby sme neodhlasovali niečo, čo nechceme. Pokračujeme v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa Zákonník práce, tlač 325, bod 50 programu. Prosím spoločného spravodajcu z výboru pre sociálne veci pána poslanca Jána Heráka, aby hlasovanie uvádzal. Pán poslanec Herák. (Ruch v sále. Krátka pauza pre neprítomnosť spravodajcu.) Pán poslanec Herák, máte slovo. (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 325.)
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 141, za 63, proti 11, zdržalo sa 67. Konštatujem, že Národná rada sa uzniesla, že nebude pokračovať v rokovaní o návrhu zákona. Návrh poslanca Galeka a Zemanovej; nasleduje hlasovanie v prvom čítaní o návrhu poslanca Galeka, Zemanovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach, tlač 1722, bod 72 schváleného programu. Opäť dávam slovo poslancovi Ivanovi, aby hlasovanie uviedol. (Hlasovanie o návrhu poslancov Národnej rady Slovenskej republiky Karola Galeka a Anny Zemanovej na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1722.)
Paška, Pavol, predseda NR SR (2012-12-12):
Ďakujem pekne. Dámy a páni, ešte pred tým, kým budeme pokračovať v rozprave, je predpoklad, že ju ukončíme, ale chcem vás požiadať, ak by sme potrebovali aj vzhľadom na to, že chce aj pán podpredseda vlády zaujať stanovisko, rokovať po 19. hodine. Dávam návrh, aby sme ukončili dnes rozpravu aj, ak bude nevyhnutné, po 19. hodine. A budeme pokračovať potom podľa na grémiu schváleného programu. To znamená, ideme na vysokoškolský zákon. Zajtra o 11.00 hod. by bolo hlasovanie o návrhu štátneho rozpočtu a potom podľa schváleného programu. Je súhlas? (Súhlasná reakcia pléna.) Takže nech sa páči, pán poslanec Frešo, do rozpravy.
Šefčík, Marek, poslanec NR SR (2021-05-11):
Ďakujem, pán predsedajúci, za slovo. Takže, vážený pán predsedajúci, vážené panie poslankyne, vážení páni poslanci, ako spoločný spravodajca výboru predkladám spoločnú správu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, je to tlač číslo 460. Návrh zákona prerokovali určené výbory: ústavnoprávny výbor a výbor pre zdravotníctvo ako gestorský výbor. Výbory vyslovili súhlas s návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh, návrh zákona pridelený. Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Spoločná správa obsahuje tri pozmeňujúce návrhy, súčasne výbor teda navrhol, aby sa o bodoch 1 až 3 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 98 z 29. apríla 2021, kde ma výbor poveril za spoločného spravodajcu k predloženému návrhu zákona. Pán predsedajúci, skončil som, nech sa páči, môžete otvoriť rozpravu.